Ona görə də mən, hörmətli Sədr, Sizdən də, hörmətli millət vəkillərindən də xahiş edirəm ki, bu ciddi məsələlər ilə bağlı öz xarici fəaliyyətinizdə təhlil apararaq birmənalı münasibət bildirəsiniz. Belə ikili standartların mövcudluğu nəinki bizə, Avropanın özünə də böyük bir təhlükə yaradır və Avropa–Azərbaycan, Avropa–Türkiyə, Avropa–Şərq münasibətlərinə də böyük xələl gətirir. Mən bizim həmkarların suallarına da cavab verməyə hazıram. Ancaq Azərbaycan nümayəndə heyəti orada Azərbaycanın mövqeyini ciddi müdafiə etmişdi. Hesab edirəm ki, biz həmin təşkilatda işlərimizi bu istiqamətdə davam etdirməliyik. Diqqətinizə görə sağ olun.